Böhse Onkelz

Böhse Onkelz (alemanieraz Böse Onkels - "osaba gaiztoak") Alemaniako rock musika taldea izan zen, oso garrantzitsua lortutako arrakastarengatik eta iraupenarengatik (1980-2005). Alemaniera hutsez abesten dute, salbuespenak salbuespen.

Taldea 1980an sortu zen, kideek oraindik 17 urte baino ez zituztela. Hasierako urte horietan, taldeak oi mugimenduan parte hartu zuten. Skinhead mugimenduak gustuko zuen musika estilo hori, Erresuma Batuan sortua, estreinako urratsak ematen ari zen Alemanian. Böhse Onkelz-ek apolitikotzat jo zuten euren burua, nahiz eta kanta batzuek muturreko eskuinaren kutsua erakusten zuten: "Türken rhaus" ("turkiarrak kanpora") edo "Deutschland den Deutschen" ("Alemania alemaniarrentzat"). Kritika ugari eragin duten bi kanta horiek ez dira inoiz inolako diskotan agertu. Bakarrik estreinako urteetako kontzertuetan jo zituzten, skinhead garaian.

1985ean, kontrolatu ezin izan zuten kontzertu baten ostean neonaziak zirela medio, taldekideek erabaki zuten oi eta skinhead mugimenduak uztea. Orduan, underground garaia hasi zen. 1990eko hamarkadaren hastapenean, Böhse Onkelzen gaineko interesa handitzen hasi zen Alemanian. Nolanahi ere, aipatutako bi kanta horiek zirela eta, hainbat hedabidek, tartean MTVk eta VIVAk, taldearen agerpena boikotatu zuten, gaztearoko akatsak aitortu arren.

Taldearen azken lau albumak, "Viva Los Tioz" (1997), "Ein böses Märchen" (2000), Dopamin (2002) eta "Adios" (2004), Alemaniako salmenta sailkapenetan lehenengo postuetan kokatu ziren, zerbait ezezaguna rock talde alemaniar batentzat. 2004ko bira, hondarrekoa, arrakasta itzela izan zen.

Albumak 
 1984 Der nette Mann (zentsuratua, LP)
 1985 Böse Menschen – Böse Lieder (LP)
 1986 Mexico (Mini-LP)
 1987 Onkelz wie wir (reremastered in 2007)
 1988 Kneipenterroristen
 1989 Lügenmarsch
 1990 Es ist soweit
 1991 Wir ham’ noch lange nicht genug
 1991 Live in Vienna
 1992 Heilige Lieder
 1993 Weiß
 1993 Schwarz
 1994 Best of - Gehasst, verdammt, vergöttert
 1995 Hier sind die Onkelz
 1996 E.I.N.S.
 1997 Live in Dortmund
 1998 Viva los Tioz
 2000 Ein böses Märchen
 2001 Gester, Heute, Morgen - Best of (3 CD Box)
 2001 Tour 2000/ Live DVD
 2002 20 Jahre - Live in Frankfurt
 2002 Dopamin
 2004 Adios
 2004 Live in Hamburg
 2005 La Ultima/Live in Berlin
 2007 Vaya con tioz
 2016 Memento
 2020 Böhse Onkelz

Kanpo estekak 

Alemaniako heavy metal musika taldeak
Oi! musika taldeak
Punk musika taldeak
1980ko hamarkadako musika taldeak
1990eko hamarkadako musika taldeak
2000ko hamarkadako musika taldeak